MUNICIPIUL TIMIŞOARA                                                           Aprobat,
DIRECŢIA CLĂDIRI, TERENURI ŞI DOTĂRI DIVERSE                            PRIMAR 

BIROUL EVIDENŢA PATRIMONIU
Nr. SC2013-7651/19.03.2013                                                   NICOLAE ROBU
                                                  REFERAT

privind apartamentarea imobilului situat în Timişoara 
str. Teiului nr.7 
          Se supune spre analiză Comisiilor din cadrul Consiliului Local al Municipiului Timişoara, documentaţia tehnică de apartamentare a imobilului situat în Timişoara str. Teiului nr.7, imobil înscris în C.F. nr. 429627-C1 Timişoara, nr. topo.429627-C1, întocmită de către SC EFICIENT SA.
Imobilul situat în Timişoara, str. Teiului nr. 7,  este compus din 24 unităţi individuale cu altă destinaţie decât cea de locuinţă.


         Prin adresa cu nr.DP2013-000113 din 14.01.2013, Biroul Spaţii cu Altă Destinaţie din cadrul Direcţiei Clădiri, Terenuri şi Dotări Diverse, a transmis Biroului Evidenţă Patrimoniu documentaţia întocmită de SC EFICIENT SA privind apartamentarea imobilului din Timişoara, str. Teiului nr.7, identificat ca Policlinica nr.4 în vederea demarării procedurilor de apartamentare a imobilului.

Din documentaţie, rezultă faptul că pentru cabinetul nr. 1A, a fost întocmit contractul de vânzare-cumpărare nr. 1/17.02.2011, între Municipiul Timişoara şi Cabinet Medical Audiologie – O.R.L. Dr. Zabos Daniela.

Prin art. 84 alin. 1 din Regulamentul de organizare şi funcţionare a birourilor de cadastru şi publicitate imobiliară aprobat prin  Ordinul nr. 633/13.10.2006 al Ministerului Administratiei si Internelor – Agentia Nationala de cadastru si Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”

Prin declaraţia autentificată la notar public Maghiaru Ana Adriana cu nr. 892/13.03.2013, Zaboş Daniela a declarat că este de acord cu documentaţia tehnică pentru apartamentare întocmită de SC EFICIENT SA cu nr. 8168/2011, actualizată în ianuarie 2013.

Pentru celelalte unităţi individuale există contracte de concesiune pentru exploatarea spaţiilor în care funcţionează cabinete medicale. 
Locatari  din acest imobil în calitate de concesionari şi proprietari extratabulari  prin cumpărare, pe cheltuială proprie au contractat serviciul de întocmire a documentaţiei  de  apartamentare cu SC EFICIENT SA, în vederea apartamentării imobilului.
          Având în vedere cele de mai sus şi faptul că terenul aferent unităţilor individuale  este proprietatea Statului Român.
Propunem:

          Emiterea unei hotărâri de consiliu local, prin care să se aprobe apartamentarea imobilului situat în Timişoara, str. Teiului nr.7, înscris în C.F. nr. 429627-C1 Timişoara, nr. topo.429627-C1, conform documentaţiei nr. 8168/2011, actualizată în ianuarie 2013 şi întocmită de către SC EFICIENT SA.

